מרדכי קירשבלום

הרב מרדכי קירשבלום (1910, ה'תר"ע – 12 באוקטובר 1993, כ"ז בתשרי ה'תשנ"ד) היה רב ישראלי־אמריקאי, פעיל ציוני בולט, נשיא המזרחי והפועל המזרחי בארצות הברית, חבר הנהלת הסוכנות היהודית ויושב־ראש־עמית של מחלקת העלייה שלה. נודע כנואם בולט. מרדכי קירשבלום נולד בשנת ה'תר"ע (1910) בביאליסטוק שבפולין למשה, מראשי המזרחי בעיר ובעל בית חרושת לעיבוד עורות, ופייגה־ריבה. למד בישיבה בעיר בראשות הרב אריה ליב יוכט, מחבר "משנת אריה". בחנוכה תרפ"ג (1922), בהיותו כבן 14, היגרה משפחתו לניו יורק שבארצות הברית. עד שנת 1931 למד בישיבת רבינו יצחק אלחנן, תחת הרב שלמה פוליצ'ק ("העילוי ממייצ'ט"), הרב משה סולובייצ'יק, הרב שמעון שקופ ועוד. באותה תקופה התקרב לרב זאב גולד, ממנהיגי תנועת המזרחי. עם תום לימודיו בישיבה ולאחר שנסמך לרבנות, עבר לסקרנטון לבקשת רבו הרב ד"ר דוב רבל, כדי לעמוד בראש תלמוד התורה בקהילה היהודית, וכן ייסד בעיר את סניף "המזרחי". בשנת ה'תרצ"ה (1935), בהיותו בן 25 שנים בלבד, מונה בידי הרב מאיר בר-אילן, לשמש כמזכיר הכללי של תנועת המזרחי בארצות הברית. בהמשך נעשה לסגן נשיא התנועה בארצות הברית, הרב אריה לייב גלמן. בשנת ה'תשי"ג (1953), לאחר שהנשיא פנחס חורגין עלה ארצה, נבחר הרב קירשבלום לנשיא במקומו. במסגרת תפקידו, בתחילת דרכו, ניהל את גיוס הכספים להקמת אוניברסיטת בר-אילן. פעילותו הצעידה את התנועה להישגים רבים והרחיבה את שורותיה. קירשבלום החזיק בכהונה זו גם לאחר שהוביל, בשנת ה'תשי"ז (1956), את מיזוג המזרחי והפועל המזרחי בארצות הברית, לארגון שנקרא "הסתדרות הציונים הדתיים בארצות הברית", שהרב יוסף דוב סולובייצ'יק שימש נשיא הכבוד שלו. בשנת ה'תשכ"ה (1964) נבחר הרב צבי שכטר לנשיא התנועה, וקירשבלום לנשיא הכבוד. לאחר עלייתו ארצה בשנת 1968 מותנה מאוד פעילותן של תנועת המזרחי והפועל המזרחי בארצות הברית. החל משנת 1944 שימש הרב קירשבלום כרבו של המרכז היהודי־קהילתי של שכונת בנסונהרסט (אנ') בברוקלין. היה גם מראשי ישראל הצעיר בארצות הברית. כבר מנעוריו בישיבת רבינו יצחק אלחנן, התבלט קירשבלום במיוחד בכושר נאום ייחודי וסוחף. הוא היה נואם מבוקש – בשפות עברית, יידיש ואנגלית – בחוגים רבים, הוזמן פעמים רבות לקהילות ישראל בעולם, וכן נאם בקונגרסים הציוניים ובמושבי הוועד הפועל הציוני. ערך מסעות לגיוס כספים מטעם קרן היסוד, המגבית היהודית המאוחדת וההנהלה הציונית. כן נודע כבעל כושר יזמי, ארגוני ומעשי, ואף כבורר במחלוקות בין פלגים יריבים בתנועה הציונית. בשנת 1938 הקים את המחלקה הדתית של הקרן הקיימת לישראל בארצות הברית ועמד בראשה במשך שנים רבות. בין השנים 1950–1953 שימש גזבר־עמית של הקרן הקיימת לישראל בארצות הברית, ואחרי 1960 שימש נשיא הכבוד של קק"ל בארצות הברית. בשנת 1953 נטעה קק"ל יער לכבודו על יד מירון. בין השנים 1948–1963 שימש כסגן יושב ראש בכיר של המועצה הציונית האמריקנית (אז, ה-AZE). בשנת ה'תשכ"ה (1965) קיבל תואר דוקטור לשם כבוד מטעם ישיבה אוניברסיטה. בשנת 1956, בקונגרס הציוני ה-24, עם הקמת השלוחה האמריקנית של הנהלת הסוכנות היהודית, נבחר הרב קירשבלום לראשונה לחבר הנהלת הסוכנות מטעם תנועת המזרחי והפועל המזרחי, ראש "המחלקה לחינוך ותרבות תורניים באמריקה", ושותף לראשות מחלקת העלייה באמריקה (לצד מנהיג פועלי ציון לואי סגל). בהמשך נבחר לראש מחלקת העלייה היחיד באמריקה. הוא החזיק בתפקידיו אלה עד עלותו ארצה. בשנת 1968 בקונגרס הציוני ה-27, נבחר קירשבלום לחבר ההנהלה הציונית וחבר הנהלת הסוכנות היהודית בירושלים, במקומו של הרב שלמה זלמן שרגאי שפרש. הוא צורף להנהלת הסוכנות היהודית כמשנה לראש המחלקה לעלייה וקליטה (יושב־ראש־עמית), לצד לואי אריה פינקוס, וכשותף מלא בניהול המחלקה. באותה שנה עלה ארצה עם משפחתו והתיישב בירושלים. קירשבלום החזיק בתפקידו בהנהלת הסוכנות במשך עשר שנים, ופעל רבות בשטחי העלייה ארצה, עד לפרישתו בשנת ה'תשל"ח (1978). לצד עבודתו בסוכנות, ולאחריה, שימש קירשבלום חבר הוועד המנהל של אוניברסיטת בר-אילן, חבר ההנהלה הראשית של קרן היסוד, חבר ההנהלה של האניצקלופדיה התלמודית, חבר הוועד המנהל של המדרשייה, יושב ראש ועד בית הכנסת הגדול בירושלים. כן העביר שיעורים קבועים בהיכל שלמה בירושלים. הרב מרדכי קירשבלום נפטר ביום כ"ז בתשרי ה'תשנ"ד (12 באוקטובר 1993) ונטמן בהר המנוחות בירושלים. נישא למרים־מרים לבית פנסטר, אשר שימשה שנים רבות כסגנית נשיאת נשות המזרחי בארצות הברית (נפטרה בשנת ה'תשס"ח, 2008). להם שני בנים, דניאל עזרא ששימש כרב באורלנדו ונפטר על פני הוריו, ויהודה. אחיו, אשר קירשבלום, היה אף הוא פעיל ציוני. הרב מרדכי קירשבלום, מכל מלמדי השכלתי, ירושלים תשמ"ח הרב מרדכי קירשבלום – במלאת לו חמישים שנה, ניו יורק תשכ"ג הרב דוד שרגא טלזנר (עורך), הרב מרדכי קירשבלום: דרך חייו – במלאת יובל לפעילותו הציבורית, ירושלים תשמ"ג הרב ישראל שצ'יפנסקי, 'ומרדכי יושב בשער המלך', בתוך: אור המזרח סג [יח, ב], טבת תשכ"ט, עמ' 65–66 הרב דוד טלזנר, 'הרב מרדכי קירשבלום – המנהיג והאיש', שם, עמ' 67–68 הרב אריה י. יוליוס, 'הרב מרדכי קירשבלום בשליחות נחשונית', שם, עמ' 69–70 ד"ר יצחק רפאל, 'רבי מרדכי קירשבלום ע"ה', סיני קיב, אב-אלול תשנ"ג, עמ' רפח משה צבי קרונה, 'הרב מרדכי קירשבלום – נואם ודורש, מלמד ומארגן', בתוך: אישים וניחוחים, תל אביב חש"ד, עמ' 213–225 יהודה דומיניץ, 'קירשבלום מרדכי', בתוך: אנציקלופדיה של הציונות הדתית, כרך ו, ירושלים תשס"א, עמ' 776–780 אהרון בן ציון שורין, 'הרב מרדכי קירשבלום', בתוך: קשת גיבורים, כרך ד, ירושלים תשס"ח, עמ' 186–189 ראיון עם ראיון עם דוקטור מרדכי קירשבלום שפגש את הרב קוק, ומספר על דמותו ופועלו של הרב, סרטון בערוץ "בית הרב קוק", באתר יוטיוב (אורך: 27:50) י. ל. בן־טובים, הרב מרדכי קירשבלום: קווים לדמותו, הצופה, 8 במאי 1956 הרב מרדכי קירשבלום – בן חמישים, עמוד ובו מאמרים לכבודו מאת הרב אריה לייב גלמן, שלמה זלמן שרגאי, ברוך דובדבני ועוד, הצופה, 20 בינואר 1961 יהדות ארה"ב ערה לצורכי העלייה – ריאיון עם הרב מרדכי קירשבלום, הצופה, 21 בינואר 1962 מתחזקת השותפות בין יהדות אמריקה וישראל – שיחה עם הרב קירשבלום בגלי צה"ל, הצופה, 21 בינואר 1963 ועידת הציונות הדתית בארצות הברית – שיחה נרחבת עם קירשבלום, הצופה, 8 בנובמבר 1963 יש קרקע פוריה לעידוד עליה מארה"ב – שיחה עם קירשבלום, הצופה, 14 בנובמבר 1968 בצלאל עמיקם, "לא הביטחון אלא בעיקר הדיור" – ריאיון עם קירשבלום, על המשמר, 28 במאי 1974 ארכיון אוסף מרדכי קירשבלום, בספרייה הלאומית הרב מרדכי קירשבלום, 'אי לאו האי יומא', בתוך: ספר הציונות הדתית, ירושלים תשל"ז, כרך ב, עמ' 219 מ. ז. קרשטיין, וועידת המזרחי בארצות הברית, הצופה, 21 בנובמבר 1952 ראו לדוגמה: מסיבת כבוד לנשיא המזרחי באמריקה הרב ד"ר מרדכי קירשבלום, הצופה, 21 ביוני 1955 נפתחה ועידת המיזוג של המזרחי והפוהמ"ז בארה"ב, הצופה, 10 בינואר 1957 נבחרו המוסדות החדשים בארה"ב לתנועת המזרחי, הצופה, 22 בנובמבר 1964 הרב אהרן הלוי פיצ'ניק, 'הציונות הדתית בארצות הברית', בתוך: ספר הציונות הדתית, ירושלים תשל"ז, כרך ב, עמ' 239 יער הרב קירשבלום, הַבֹּקֶר, 31 ביולי 1957 ישראל פרידמן, תואר ד"ר כבוד למדעי הרוח הוענק לרב מרדכי קירשבלום, הצופה, 29 ביוני 1965; אור המזרח נא [טו, א], תמוז-אלול תשכ"ה, עמ' 2 על פעילות המחלקה ראו: נתיבות: לחינוך ולתרבות תורניים בתפוצות 9, אלול תשכ"ב, עמ' 113–116 תנועת המזרחי־הפוהמ"ז מצטרפת להנהלת הסוכנות, הצופה, 2 באוגוסט 1968 הנהלת הסוכנות דנה בענייני עליה, הצופה, 13 באוגוסט 1968 דוגמא אישית, למרחב, 13 בנובמבר 1968; הרב מרדכי קירשבלום: ישיבת קבע בישראל, הצופה, 22 בנובמבר 1968; ארוחה חגיגית במרכז העולמי להרב קירשבלום עם עלייתו ארצה, הצופה, 11 בדצמבר 1968; י. בן-אמיר, הרב שעלה באיחור של 50 שנה, דבר, 16 באפריל 1970 ניב המדרשיה, אביב תש"ל, עמ' שיח; ניב המדרשיה יב, תשל"ו/ז, עמ' 253 קירשבלום הרב מרדכי - חברה קדישא קהילות ירושלים, באתר חברה קדישא קהילות ירושלים, ‏3 במאי 2022